cyanic-selkie/wikianc huggingface dataset:
Соработна програмска опрема
Историја
Пред да го основа Pipe со Филип и Марко, Симон има работено повеќе години со млади стартапи во областа на мобилни и семрежни технологии во Лондон, Париз, Берлин и Њујорк пред да ја изгради компанијата „European business of Gracenote Inc.“, каде почна да работи на лиценцирање на извлекување на музички податотеки и технологии за мета податоци за големи корпорациски сметки (Spotify, Sony, Nokia, BMW, Orange итн.).
Пред да го запознаат Симон, Филип и Марко ја имаат развиено Songbeat во Берлин во 2007, апликација за пребарувње и преземање на музика на семрежјето која достигна делумен успех пред да биде тужена од страна на Warner. Технологијата која ја равија беше потоа продадена на Simfy (германски соперник на Spotify) и сега е јадрото на софтверот за репродукција на музика на Simfy.
Skype
Skype претставува софтверско решение наменето за успешно завршување на повеќе работи кои во принцип се разликуваат една од друга. Преку текстот, гласот и видеото, Skype овозможува едноставно споделување на искуства со луѓето од интерес, без разлика колку далеку се во моментот.
Со користењето на Skype, можете да споделите доживување, прославите роденден, научите странски јазик, одржите состанок/работна средба, работите со колегите - за нешто што треба заеднички да го реализирате. Во основа, Skype може да се користи на она што работи најдобро за вас, односно на вашиот мобилен телефон, компјутер или телевизор со соодветна инсталација која го поддржува програмскиот пакет. Вака дефинираната колаборативна алатка е слободна за приватно користење - за разговори, видео комуникација и споделување на инстант пораки со другите луѓе кои веќе го имаат инсталирано. Во најновата верзија е имплементиран и модул за поддршка на видео конференции кои во основа се една од најзначајните алатки кои го прават ова решение типичен пример за успешен и ефикасен колаборативен систем.
Perforce
Perforce е комерцијален софтвер за развој на верзии развиен од Perforce Software, Inc. На Perforce опслужувачот се менаџираат централна база на податоци и централно складиште, каде се чуваат сите верзии на документите со кои се работи. Perforce поддржува Git клиенти и покрај своите, кои користат сопствен протокол. Git клиентите можат да комуницираат со Perforce преку SSH или преку HTTPS, а Perforce клиентите комуницираат со опслужувачот преку TCP/IP користејќи сопствен PRC и стриминг протокол.
Perforce ги овозможува следните функционалности:
SugarSync
SugarSync претставува бесплатна услуга која овозможува буквално синхронизирање на корисничкиот дигитален живот. Со едноставен преземање на компјутерските машини и мобилни уреди, корисникот има пристап до сите Cloud ориентирани понуди. Во основа, SugarSync овозможува пристап до сите кориснички податотеки од било која компјутерска машина или мобилен уред, а дополнително овозможува и синхронизација на корисничките податоци на сите поврзани уреди. Оваа Cloud ориентирана алатка го поддржува и модулот за зачувување, прегледување и споделување на податотеки кои побаруваат големи количини на мемориски ресурси.Во принцип, ако ви се допаѓа Dropbox или iCloud, сигурно ќе ви се допадне и SugarSync.
Преку користењето на моќната технологија ориентирана на Cloud, постои можност за едноставно пристапување, синхронизирате и споделување на сите кориснички документи, фотографии, музика и филмови на сите поврзани компјутерски машини и мобилни уреди. SugarSync едноставно ги складира сите кориснички работи, односно овозможува брз пристап од било кој друг компјутер или мобилен уред, овозможувајќи модул за извршување на повеќе работи во движење. Ова решение ги поддржува повеќето мобилни уреди во индустријата, вклучувајќи ги iPhone, iPad, Андроид, Blackberry, Symbian и Windows Mobile.
Reddit
Реддит (reddit), претставува мрежно место кое се заснова на колабративниот принцип на соработка помеѓу луѓе заради споделување и оценување (рангирање) на забавни содржи, социјални вести и мемиња.
Мрежното место претставува збирка од записи создадени од страна на своите регистрирани корисници во суштина на систем на огласна табла. Главинот слоган на мрежната страница е дека таа (односно заедницата која споти позади неа) е првата страна на семрежјето (reddit. forntpage of the Internet). Рангирањата од страна на Alexa.com како и бројните референцирања и влијание на ово мрежно место во поп и семрежната култура укажуваат на тоа дека основниот слоган е наполно оправдан. Записите се организирани по области на интерес, наречени субредити до кои може да се пристапи доколку се весат соодветите URL-а во пребарувачот:
- reddit.com/r/atheism
- reddit.com/r/worldnews
- reddit.com/r/fun
- reddit.com/r/science
- reddit.com/r/IAmA
Редит е основна во јуни 2005 година Стив Хафман и Алексис Оханиан во Medford MA, двајца 22 годишни дипломирани студенти од Универзитетот во Вирџинија. Мрежната страница е оригинално напишана во Common Lisp, но подоцна е целосно пренапишан во Пајтон (Python) во декември 2005 година. Причината поради која ова е направено е поголемиот пристап до програмски билиотеки и поголема развивачка флексибилност. Пајтон рамката која поранешниот вработен во Редит, Арон Шварц, ја искористил за изработка на мрежното место, web.py сега е достапна како отворен проект.
Веб странта е позната по својата отворена природа и разновидноста на содржината. Нејзината демографија овозможува широки предметни области, или главен субредит што добива многу внимание, како и можност за помали субредити да служат во останати цели. Единствена можност на субредиторите да добијат на внимание е да одржуваат дискусија од многу широг опсег. На популарност се добива со постирање на уникатни содржни на дневно ниво, а со тоа Редит стана платформа на многумина кои сакаат да го кренат својот публицитет заради многу различни причини.
Стерео визија
Системите за вештачка визија се широко користени како надворешни сензори во мобилните роботски апликации поради тоа што можат да понудат голема количина на информации. Токму поради ова, овие системи се едни од најкористените сензори во различни области, како што се мапирање, спасувачки акции, пребарување, истражување итн. Од друга страна, ако системот користи две, или повеќе камери, тогаш се овозможува успешно извршување на задачите во целосно непознати околини. Дополнителни функционалности може да бидат постигнати ако се користат и повеќенасочни камери. Преку овие камери се зголемува хоризонталното визуелно поле за 360 степени, но добиената слика е со намалена резолуција. Добро познато е дека со заедничка работа на два или повеќе роботски системи задачите може да се извршуваат многу поделотворно. Пример за ваков систем е стерео визијата, каде што секоја камера поврзана на различен робот, со што се воведува нов степен на колаборација помеѓу роботите во групата. Според ова, роботите не вршат само кооперативна задача, туку и се дел од колаборативната околина која е потребна за извршување на задачата. Овој концепт ги намалува напорите кои се вршат при обработката за задачи поврзани со обработка на слика, исто така ваков систем може да се прилагоди на различни услови во околината.
Модели на системи за визија
Камерата за визија врши трансформација на 3D просторот во 2D проекција преку која се губи перцепцијата за длабочина. Ова значи дека секоја точка од сликата кореспондира со зрак од 3D просторот.
Perspective Projection Camera Модел
Постојат неколку модели за репрезентација на слика кои се предложени. Еден од најкористените модели е моделот за проекција на перспективата. Во овој модел, координатниот систем кој се наоѓа прикачен на камерата е дефиниран така што X и Y оските се базата на рамнината на сликата, додека Z оската е паралелна со оптичката оска. Основата на овој модел лежи во фокусот на леќите од камерата.
Универзален систем за визија
Овој систем овозможува видливост од 360 степени. Сликите преку овој систем може да бидат обработени со користење на една камера која се движи по Y оската, а со користење на повеќе камери, секоја е насочена кон различна насока и на тој начин се добива катадиоптричен систем. Овој систем за визија се формира на тој начин што камерата се прикачува на предниот дел од конвексно огледало и на овој начин камерата ја гледа рефлектираната слика добиена од огледалото.
Хибриден систем за стерео визија
Претходно опишаните системи можат да се комбинираат со системите за стерео визија за да се добие перцепција во длабочина. Со ова се овозможува добивање на 3D координати од објект за кој се нема никакво знаење.
Крајната цел е да се добие систем од равенки со кое се овозможува земање на 3D координатите на точката од интерес. Добивањето на овој систем на равенки нема да се опишува.
Group-Office
Group-Office е PHP заснован групен софтвер (groupware) со двојна лиценца за комерцијална употреба и употреба со отворен код. Group-Office исто така е и CRM (клиент за управување со односи) производ развиен од страна на холандската компанија Intermesh. Верзијата со отворен код е лиценцирана според лиценцата на AGPL, и е достапна преку SourceForge. GroupOffice Professional е комерцијален производ. Семрежниот компле поставува независни канцелариски апликации на централен опслужувач, правејќи ги достапни преку прелистувач. Комплетот вклучува адресар, календар, електронска пошта, распоред по време, белешки и модули за управување со содржина на мрежно место. Клиентот за електронска пошта има IMAP и POP3 поддршка, календарот поддржува увоз од iCalendar и професионалната верзија може да се синхронизира со лични дигитални асистенти, мобилни телефони и Microsoft Outlook. Во професионалната верзија можно е да се создадат шаблони за експорт и на OpenOffice.org. Податотеките може да се управуваат со вграден менаџер за податотеки. Корисниците може да се водат во рамките на апликацијата или во LDAP-систем. Препорачлив оперативен систем е Linux, но работи и на други UNIX системи. Овозможен е на повеќе јазици како англиски, германски, француски, кинески, хрватски, руски и други. Најнова издадена устојчива верзија е 5.0.5. Од верзијата 4.0 PHP фрејмворкот на Group-Office беше целосно преработен во MVC моделот (Model-View-Controler). Инсталацијата на Group-Office е едноставна. Group-Office е препорачлив колаборациски систем за големи и мали бизниси.
Basecamp
Basecamp е веб-заснована алатка за менаџирање на проекти, развиена од компанијата 37signals. Поттикнува колаборација, споделување на информации и олеснето донесување на заклучоци и бизнис одлуки. Обезбедува правење на to-do листи, вики засновани текст документи, менаџирање на пресвртници, споделување на податотеки, следење на време и систем за проследување на пораки. Првата верзија е пуштена во употреба во 2004 година, додека во 2012 година е пуштена нова верзија. Ruby on Rails framework-от е извлечен од правењето на Basecamp проектот, и подоцна во 2004 година е издаден како отворен софтвер.
Некои од ново додадените функционалности вклучуваат: полесно додавање на дополнителен дисковен простор во рамки на проектите, интеграција на Google Docs, можност за додавање на слики со целосна големина во дискусиите, подобрена верзија за уредувачот на текст документите, дополнителни мерки за сигурност, како и целосна мобилна апликација за iPhone уредите.
Basecamp исто така има бројни интеграции на софтверски додатоци, 3rd party алатки, мобилни и десктоп апликации, алатки за давање на извештаи, следење на време, синхронизација и така натаму.
GitHub
GitHub претставува веб-заснован сервис за вдомување на програми кои се во процес на развој и се користат со “Git” сервис, како изворна контрола. Сервисот GitHub е еден вид на друштвена мрежа за програмери.
Git е дистрибуирана програма за менаџирање на софтвер, создадена од Linus Torvalds, која првично била наменета за Linux системите. Претставува софтвер со верзионирање, бидејќи ништо не се пребришува и во секој момент може да се види претходната состојба (верзија) на складилиштето или на одреден документ, кој е поставен во конкретно складилиште. GitHub претставува сервис за вдомување на складилишта преку Git. GitHub нуди бесплатена употреба на сервисот за јавно достапни складилишта (repositories) и неколку типови на планови кои се плаќаат за приватните складишта. Во Мај 2011 година, GitHub е прогласен за најпопуларно складиште на код за јавно достапните проекти.
Мрежното место нуди функционалности за друштвено вмрежување како фидови (англ. feeds), следбеници, викија (англ. Wiki) (со користење на т.н. “Голум Вики” (англ “gollum Wiki”) софтвер) и достапност на графикони за друштвената мрежа на програмерите со цел да се прикаже како програмерите работат на нивните верзии во складилиштето.
SDL Studio GroupShare
Со SDL Studio GroupShare тимовите работат на единствена платформа која содржи централизирани преведувачки мемории, терминологија и преведувачки проекти. Делењето на овие ресурси помеѓу преведувачките тимови придонесува за подобар квалитет, доследност, и намалено време за завршување на проектот. SDL Studio GroupShare овозможува поголема контрола и видливост на проектите, со тоа што во последната верзија од платформата (2014) е додадено т.н. „secure task assignment“ (безбедно доделување на задачи). Сите веќе завршени преводи може да се чуваат за идна ре-употреба, управувањето со терминологии да се централизира за да се зголеми и обезбеди доследноста, како и да се делат проектите онлајн заради полесен пристап.
Соодветно, SDL Studio GroupShare ги содржи следните компоненти:
1) SDL Studio GroupShare Translation Memory - Овозможува делење на преведувачки мемории во реално време
2) SDL Studio GroupShare Terminology by MultiTerm - Осигурува доследно брендирање и прецизна содржина во сите јазици за кои е тоа потребно
3) SDL Studio GroupShare Project - Овозможува делење на проекти на централизирана локација
SDL Studio GroupShare е опслужувачко решение кое ги обединува горенаведените функции, со тоа што проширени се можностите и функционалностите од SDL Translation Memory (TM) Server и SDL MultiTerm Server, како и воведен е новиот Project Server за делење на проекти (со што се избегнува дистрибуирање на фајловите преку пакети).
SITA - IT системи за воздухопловниот сообраќај
Тие обезбедуваат широко портфолио од услуги за воздухопловната индустрија вклучувајќи:
Систем за Менаџмент на Аеродроми од SITA
SITA преку своето Airport Managmenet Solution (AMS) ја подобрува колаборацијата, алокацијата на мобилни ресурси и опрема, дозволувајќи зголемена контрола над операциите и обезбедувајќи ја потребната флексибилност за планирање и подобрување на бизнис резултатите. Системот за менаџмент на аеродроми вклучува:
SITA нуди и интересен симулатор за менаџмент на ресурсите на аеродромите.
Апликации за поддршка на работењето на авионите од SITA
Надежна air-to-ground комуникација помеѓу авионите и соодветните авиокомпании обезбедува донесување на подобри одлуки во однос на операциите што пак дозволува одржување на поефикасни сервиси, на пример, намалување на времето за кое авионите седат паркирани на портите на аеродромите.
Апликациите за поддршка на работењето на авионите (Aircraft Operational Applications) ги подобруваат процесите за донесување одлуки со тоа што ја поедноставуваат интеграцијата на повеќе извори на податоци помеѓу авионската кабина и системите кои се наоѓаат на земјата.
Предизвик - Соработка помеѓу човек и робот
Еден од поголемите предизвици во развојот на вештачката интелигенција е соработката помеѓу робот и човек.
Соработката за разлика од интеракцијата подразбира процес на интелегентно предвидување на следните активности на соработникот, и дејствување во согласност со тие очекувања. Притоа можно е да се поддржи соработникот или да му се укаже на поинакво мислење, со цел да се избегнат грешки и да се дојде до најдобро консензуално мислење во екипата.
Затоа соработката подразбира добро познавање на соработниците, градење на екипата, сочувствување, чувство за заеднички успех и сл., што е многу повеќе од проста интеракција преку човечките или роботските сетила.
Со оглед на фактот дека роботската индустрија се развива исклучително брзо,мошне значајно е да се дефинираат правила за соработност во основата за развој на роботските системи, со цел да се пресретнат голем број етички прашања за заедничкото живеење на луѓето и роботите во хармонија.
Испробување на соработни системи
Испробувањето на соработен систем може да се разгледа од два аспекти: спроведување општи процедури на испробување за соработниот систем како целина и спроведување конкретни процедури на испробување во зависност од типот на соработниот систем. Испробувањето на соработни системи вклучува неколку типови испробување.
Функционалното испробување е потребно за да се провери дали однесувањето на соработната програмска опрема е во согласност со спецификацијата. Главните активности при овој тип испробување се: проверка на линкови, испробување на форми, испробување на вградени објекти (Flash апликации, Java аплети, видео плеери, итн.) и испробување на трансакциите во база. Функционалното испробување главно се врши автоматски со помош на софтвер за таа намена. Евалуацијата по овој тип испробување ги споредува очекуваните резултати со добиените и истите се зачувуваат во лог.
Испробувањето на компатибилност на веб заснованиот клиент на соработната програмска опрема, се врши со цел да се проверат изгледот и однесувањето на различни оперативни системи и пребарувачи. Овој тип на испробување ги открива проблемите со HTML и CSS содржината, ActiveX контролите, Java аплетите, JavaScript и VBScript функциите и формите. Постојат повеќе од 100 комбинации на оперативни системи и семрежни прегледувачи и обично екипите за испробување се фокусираат на најчестите комбинации или на испробување само на препорачаните комбинации.
Испробувањето на содржина се фокусира на точноста и изгледот на текстот, сликите, формите, корисничните контроли, видеата, анимациите, звукот и контролите на корисничкиот интерфејс. Посебен акцент се става на испробување на содржината при пристап од мобилен уред, со оглед на различните оперативни системи (Windows Mobile, Symbian, iPhone OS, webOS, итн.) и различното однесување во зависност од типот на уредот.
Испробувањето на перформанси се користи за да се измери однесувањето на соработните системи во различни услови на мрежен сообраќај. Во зависност од бараниот проток за аудио, видео и податочен трансфер, се прават проби за да се утврди дали се постигнува тој проток.
Испробувањето на оптовареност е неопходно за да се одреди дали соработниот систем може да поддржи истовремено пристапување на голем број корисници во прифатливи граници, земајќи го предвид времето за добивање одговор. Ова испробување може да се изведе со помош на автоматизирани алатки коишто создадеат и симулираат поголем број клиенти и пристапуваат до системските ресурси, при што се мери времето на добивање одговор и степеност на доцнење на системот. Испробувањето на безбедноста се врши со специјални методи и техники со цел да се осигура доверливост, интегритет, автентикација, авторизација и достапност на системот. Не сите соработни системи бараат исто ниво на безбедност. Испробувањето на безбедноста на трансакциите е многу важно, особено за соработни банкарски системи со оглед на доверливоста на податоците. Добивањето пристап до тие податоци може да доведе до големи финансиски загуби. Безбедниот софтвер е квалитетен софтвер. Испробувањето на безбедност вклучува анализа на изворниот код, испробување на можностите за упад од надвор, проверка на лозинки, итн.
Соработни препораки
Соработното филтрирање користи база на податоци во врска со преференците на корисникот за да предвиди ставки кои на новиот корисник би можеле да му се допаѓаат. Задачата на соработното филтрирање е да ја предвиди искористеноста на сервисите кај активните корисници врз основа на претходните „допаѓања (likings)“, или базата на податоци од корисничките гласови пополнети од другите корисници. Соработниот алгоритам за филтрирање може да се користи за една од двете цели: Соработните алгоритми за филтрирање може да се класифицираат во две главни категории, мемориско-засновани (корисничко-засновани) и модел-засновани (ставка-засновани).
Мемориско-засновано соработно филтрирање
Мемориски-заснованите алгоритми ја користат целата корисник-ставка база на податоци за да создадеат предвидување. Базата на податоци најчесто се состои од ред кој ги прикажува корисниците и колона која ги прикажува ставките кои треба да се рангираат. Мемориски-заснованиот алгоритам користи статистички анализи за да најде множество на корисници наречени соседи кои имаат сличности со рангирањето на активниот корисник. Кога еднаш множеството на соседи ќе се формира, системот користи различни алгоритми да ги комбинира преференците на соседите за да создаде предвидување од типот на top-n предвидување за активниот корисник.
Модел-засновано соработно филтрирање
Модел-заснованото соработно филтрирање обезбедува препорачување на ставки со тоа што најпрво се создаде модел од рејтинзите на корисниците. Модел заснованиот алгоритам зема пристап на веројатност. Го третира соработниот филтрирачки процес како пресметка за вредноста на рејтингот на корисникот, со дадено претходно рангирање на корисникот на друга ставка. Првиот чекор во алгоритмот е да прегледа во множеството ставки кои активниот корисник ги има рангирано и да пресмета колку се тие слични со таргетираната ставка. Кога еднаш сличноста ќе биде пресметана, предвидувањето се пресметува со земање на средна вредност на таргетираните кориснички рангирања на слични ставки. Еден важен чекор е да се пресмета сличноста помеѓу ставките и после тоа да се избере најсличната ставка. За да се пресмета сличноста помеѓу ставка i и j, потребна е изолација на корисникот кој го извршил рангирањето на двете ставки. Повторно мерките на корелациски-заснована сличност и вектор-заснована сличност се популарни методи за наоѓање на сличноста помеѓу ставките. Двете техники се исти со оние од мемориски-заснованиот алгоритам, кои беа опишани погоре. Кога изолацијата на множеството на најслични ставки засновано на мерките за сличност ќе биде завршена, следниот чекор е да се прегледаат таргетираните рангирања на корисникот и да се искористи техника за предвидување. Еден пример на техника за предвидување се нарекува Weighted sum (Тежинска сума).
OTRS - Open Ticket Request System
Open Ticket Request System (OTRS) е слободна веб заснована апликација која може да се користи со секој HTML компатибилен прелистувач. Веб интерфејсот на OTRS не користи активна веб содржина, како Флеш или Јава аплајанси од причина да се осигура дека системот е компатибилен и употребливи со мобилни телефони или други мобилни компјутери. За да се користи OTRS, без посебен клиент потребно оперативен систем да има само HTML пребарувач. OTRS е поделен на неколку компоненти. Основна компонента е OTRS рамка која ги содржи сите централни функции за примена и тикет системот. Преку веб интерфејсот на централната OTRS рамка, можно е да се инсталираат дополнителни апликации како веб електронска пошта, менаџер, податотеката, веб-календарот и алатка за следење на статусот на системот. Овој систем има многу функции како нај основни се веб-интерфејсот, интерфејсот за електронска пошта, тикетите и ситемскиот интерфејс. Секој овој интерфјс има богато мени со многу подопции.
Freebase
Freebase претставува отворен колборативно создаден структуриран граф на знаење. Знаењето во оваа база е претставено како тројки( субјект - предикат - објект). Freebase сега е прoект на Google, првично тој бил развиен од MetaWeb Technologies INC. Freebase содржи 40 милиони топици (ентитети) за нештата, и преку 2 милијарди факти за нештата. Фактите за нештата се колаборативно извадени од повеќе извори како што се :
Исто така во Freebase дозволено е менување и додавање на нови релации и од самите корисници. Како што растне бројот на корисници така растне и големината на Freebase. Над сите корисници постои тим од самата платформа кој има посебни привилегии за одобрување на измените и новите додадени факти. Тимот за контрола на точноста на податоците со помош на игра преку одговарање на одредени прашања ја проверува точноста на фактите во Freebase. Односно сите корисници заедно колаборираат и создаваат голема структурирана база на знаење. Пристап до знаењето има секој преку соодветно API. Freebase нуди можност за користење на нивно API и соодветен нивен програмски јазик (MQL) за поставување на прашања. Одговорите се враќаат во JSON формат. Покрај API-то, Freebase дозволува да се симне и целата база во RDF формат за самостојно користење. Предност на Freebase е во лесното пронаоѓање на бараната шема за одредени податоци.
TeamWox – софтвер за колаборација и транспарентност при управувањето со бизнисот
TeamWox е деловен софтвер за соработка помеѓу различни оддели и тимови во една компанија развиен од страна MetaQuotes софтверската корпорација за внатрешна употреба на компанијата и комерцијално издаден во 2009 година. Тој претставува затворен колаборативен систем кој служи како портал на компанијата во кој се складирани сите релевантни информации за одреден бизнис проблем или негово решение информирајќи ги во секое време сите членови од тимот за се што се случува во компанија во која работат. Софтверот содржи 12 модули и овозможува според потребите на компанијата да се автоматизираат клучните бизнис процеси на мали и средни претпријатија како што се:
Управување со човечки ресурси
Овој модул е дизајниран за управување со вработените и ги содржи сите информации за вработените во компанијата: лични податоци, адреса, контакти ( пораки, e-mail, телефонски броеви) и информации за тимскатa работа во компанијата.
Управување со задачи
Овој модул се користи за навремено давање задачи на вработените и контрола на тимската работа. Поточно модулот се користи за поставување на задачи, доделување на одговорни лица и преглед до каде е завршена одредена задача. Task Manager-от може да содржи различни дискусии и во него да се објавуваат слики, аудио и видео податотеки. Ова помага да се решат проблемите кои се појавуваат побрзо и поефикасно.
Управување со документи
Овој модул е дизајниран за градење на ефикасно управување со документи. Овде може да се сместат какви било документи во електронска форма: договори, изјави, скенирани слики и сите други документи.
IP PBX телефонски систем, говорна комуникација
VoIP модулот за телефонија ги проширува можности за тимска работа во компанијата. Ова решение им овозможува на вработените да прават повици во рамките на компанијата преку IP протокол, без никакви дополнителни поставувања или модификации.
CRM (Управување со врските со клиентите)
Овој модул содржи детална база на податоци за сите клиенти и добавувачи: адреси, лица за контакт итн. Овде спаѓаат сите документи, пораки и разговори поврзани со одреден клиент. Во TeamWox бизнис системот за управување целосната историја на соработката со клиентите е секогаш на располагање.
Општествени алатки (форум, чет во живо)
TeamWox интранет форумот е место за испорачување на сите вести на компанијата и нејзината политика до секој член од работниот тим.
Систем за корпоративно пребарување
Складирањето на податоци, брзото пребарување и пристапот до корпоративните информации се меѓу најважните задачи за управување со еден бизнис. На пример: пребарување на договор со некој клиент кој се случил пред три години.
Корисничка поддршка: HelpDesk, онлајн асистент
Ова е алатка за доделување, планирање и контролирање на задачите и барањата на клиентите (HelpDesk). Тимската работа тука е поделена во специјално создадени групи кои нудат услуги и вклучуваат вработени одговорни за одредени проекти (или производи).
Е-поштенски клиент
Е-пошта е веројатно најпопуларната алатка за комуникација со клиентите и добавувачите. TeamWox софтверот содржи e-mail модул но тој сега спаѓа во целиот колаборативен систем. Во тимската работа оваа функционалност е исклучително корисна.
Колаборација со апликации кои не предвидуваат колаборација во нивното работење
Ова е интересен, но и малку поразличен пристап во колаборацијата помеѓу софтверските апликации. Може да се искористи за автоматизирање на некои процеси кои воглавно се прават рачно, но може да се искористи и за малициозни цели. Како пример на апликации кои не предвидуваат колаборација со друг, надворешен софтвер се мрежните места. Тие работат самостојно или колаборираат со други апликации, но не се предвидени за отворена соработка или нудење на сервиси за искористување од некој надворешен софтвер. Конкретен пример за ваква колаборација е автоматско играње на некоја флеш или JavaScript/HTML5 игра поставена на неое мрежно место, но исто така и автоматско пополнување на некои контроли за внесување на податоци со користење на некој надворешен софтвер. Првиот пример, или автоматското играње на одредена веб игра може да се имплементира со користење на JavaScript протоколот. Тој овозможува извршување на скрипта во рамките на пребарувачот со пишување на командата javascript: и скриптата која сакаме да ја извршиме во адресното поле на пребарувачот. Колаборацијата би се состоела во испалување на настани со користење на JavaScript код кои би симулирале човек играч. Вакви настани би биле кликање на копче од тастатура, позиционирање на покажувачот од глувчето, симулирање на лев и десен клик итн. Редоследот на акции би бил вадење на информација за моменталната состојба во играта, нешто што ваквата скрипта може да го добие со одредени сликања на екранот, понатамошна обработка на ваквите слики, и врз основа на ваквата информација, пресметка на наредните потези. Вакви автоматски играчи веќе постојат и како пример може да го наведеме семрежниот портал badgehelp.com кој овозможува вакви софтвери за мамење на Flash игри. Ваквата колаборација помеѓу софтвер може да се користи и за малициозни цели како што е извлекување на доверливи информации од корисници на одредено мрежно место со користење на клиентска скрипта извршена со JavaScript протоколот.
Фаре
Фаре програмата е еден од трите претпристапни инструменти финансирани од Европската Унија за поддршка на земјите од централна и источна Европа во нивните подготовки за приклучување на Европската Унија.
Создадена е во 1989 година како помош за реконструкција на полската и унгарската економија. Од Полска и Унгарија, Фаре го прошири покривањето и на десет други земји. Оваа програма дава поддршка на осум од десетте земји кои пристапија кон ЕУ во 2004 година ( Чешка, Естонија, Унгарија, Летонија, Литванија, Полска, Словачка и Словенија), како и земјите што пристапија во 2007 година (Бугарија и Романија) во период на огромно економско преструктуирање и политички промени. На француски, Фаре значи светилник.
Почнувајќи од 2000 година западно-балканските земји (Албанија, Македонија и Босна и Херцеговина) станаа корисници на Фаре. Сепак, од 2001 година КАРДС програмата за поддршка на заедницата за реконструкција и стабилност на Балканот им овозможува финансиска поддршка на овие земји.
По поставувањето на копенхашките критериуми и поканата на земјите од централна и источна Европа да аплицираат за членство, Фаре поддршката беше преориентирана кон оваа цел, вклучувајќи забележително зголемување на инфраструктурните инвестиции. Од 1997 година, Фаре целосно се фокусира врз стратегијата за претпристапување, како одговор на Луксембуршкиот Совет кој го започна тековниот процес на проширување. Фаре фондовите се целосно фокусирани врз претпристапните приоритети нагласени во насоките и партнерствата за пристап, кои ги поставуваат главните приоритети кон кои земјата мора да се насочи за да се подготви за пристапувањето,како и ресурсите кои треба да им стојат на располагање. Националната програма за усвојување на правото на ЕУ (acquis) претставува распоред на земјата кандидат на подготовките за пристап. Националната програма врши проценка на времетраењето и трошоците на чекорите кои се потребни за подготовка на земјата за членство и последиците за кадарот и финансиските ресурси.
Цели
Овие ориентации беа дополнително одредени во 1999 година со создавањето на САПАРД  и ИСПА кои го преземаа руралниот и земјоделскиот развој (САПАРД) и  проектите за заштитата на животната средина и на развојот на сообраќајната инфраструктура (ИСПА), кои овозможија фокусирање на Фаре врз клучните приоритети кои не беа опфатени во претходните сектори.
Ако се земе предвид дека сите десет земји кои претходно биле корисници на Фаре програмата, веќе се членки на Европската Унија, можат да се забележат значителни промени во рамките на самата програма. 2003 година беше последната година од програмата за новите земји членки, но договарањето на нови проекти продолжи до 2005 година, а исплатата на средства врз основа на овие проекти продолжи до 2006 година. Сепак, ако се има предвид замената на делегациите во новите земји членки со помали претставништва, од мај 2004 година новите земји членки мораа да ја преземат целосната одговорност за управувањето со Фаре програмите преку процес на проширена децентрализација.
'':Оваа статија вклучува текст од страницата за Фаре на мрежното место на Европската Унија. Според политиката за авторско право, умножувањето е овластено, по услов да се наведе изворот.''
Хилсов Облак
Хилсов Облак (наречен и како внатрешен Ортов Облак или Внатрешен Облак ) — огромен претпоставен околуѕвезден диск, кој се наоѓа во Ортовиот Облак, чија што надворешна граница би се наоѓала на околу 20.000 до 30.000 астрономски единици (AЕ) од Сонцето, а внатрешната граница, не е добро дефинирана, и хипотетички се наоѓа на 250-1500 АЕ, многу подалеку од орбитите на телата и планетите во Кајперовиот Појас - но ова растојаниe може да биде и многу поголемо. Ако постои, Хилсовиот Облак може да содржи приближно 5 пати повеќе комети од Ортовиот Облак.
Преглед
Потребата за хипотезата за Хилсовиот Облак е тесно поврзана со динамиката на Ортовиот Облак: кометите во Ортовиот Облак се постојано растројувани од тела во нивна близина. Голем дел од овие комети го напуштаат Сончевиот Систем, или пак одат поблиску до Сонцето каде што испаруваат, или се судираат во Сонцето или во гасовитите џинови. Следствено на тоа, во Ортовиот Облак уште одамна требало да снема комети, но сепак тоа не е така.
Хипотезата за Хилсовиот Облак се однесува на опстанокот на Ортовиот Облак преку претпоставка за густо населено, внатрешно подрачје во Ортовиот Облак - т.н „Хилсов Облак“. Исфрлените тела од Хилсовиот Облак најверојатно би завршиле во Ортовиот Облак, потхранувајќи го на некој начин. Се верува дека Хилсовиот Облак ја содржи најголемата концентрација на комети во целиот Сончев Систем.
Постоењето на Хилсовиот Облак е веројатно, зошто таму веќе се пронајдени многу тела. Треба да е погуст од Ортовиот Облак. Гравитациската интеракција со најблиските ѕвезди и плимните ефекти од галаксијата им даваат кружни орбити на кометите во Ортовиот Облак, што можеби не се однесува и за кометите од Хилсовиот Облак. Вкупната маса на Хилсовиот Облак е непозната; некои научници мислат дека би бил неколку пати помасивен од надворешниот Ортов Облак.
Оригинален модел на Ортовиот Облак
Помеѓу 1932 и 1981 година, астрономите верувале дека Ортовиот Облак (предложен од Ернст Опик и Јан Орт) и Кајперовиот Појас се единствено складиште на комети во Сончевиот Систем.
Во 1932 година, естонскиот астроном Ернст Опик претпоставил дека кометите потекнуваат од облак кој орбитира близу надворешната граница на Сончевиот Систем. Во 1950 година, ваквата идеја била повторно изнесена од страна на холандскиот астроном Јан Орт за да објасни една противречност: По неколку поминувања низ внатрешниот Сончев Систем кометите се уништувани (испаруваат или се судираат со планети), па ако пред неколку милијарди години (од создавањето на Сончевиот Систем) постоел некаков облак, сега веќе треба да го нема.
Нов модел
Во 1980-тите, астрономите сфатиле дека главниот облак може да има внатрешен дел кој би започнал на околу 3.000 ае од Сонцето и се протега сѐ до оригиналниот Ортов Облак на растојание од 20.000 AЕ од Сонцето. Проценките најчесто велат дека во Хилсовиот Облак има околу 20 трилиони тела (околу пет до десет пати повеќе од надворешниот Ортов Облак), но овој број може да е и десет пати поголем.
Моделот за „внатрешен облак“ бил предложен во 1981 година од астрономот Џек Г. Хилс, од лабораторијата во Лос Аламос, по што ова подрачје го добило името. Тој пресметал дека поминувањето на ѕвезда во близина на Сончевиот Систем можело да предизвика „дожд од комети“ кои пак од друга страна може да биде причина за масовни изумирања на животните на Земјата.
Неговото истражување наведувало дека орбитите на повеќето облачни комети имаат главен полупречник од 10.000 AЕ, многу поблиску до Сонцето од предложеното растојание на Ортовиот Облак. Исто така, влијанието на околните ѕвезди и силата на галактичката плима би ги испратило кометите од Ортовиот Облак или поблиску до Сонцето или надвор од Сончевиот Систем. За да ги објасни овие прашања, Хилс сметал дека во Ортовиот Облак има внатрешен облак, кој би имал десетици или стотици пати повеќе јадра на комети од надворешниот ореол. Така, Хилсовиот Облак можно е да биде извор на нови комети за пореткиот надворешен Ортов Облак.
Следните години други астрономи го барале Хилсовиот Облак и ги проучувале долгопериодните комети. Меѓу нив биле и Сидни ван ден Берг и Марк Е. Бејли, кои во 1982 и 1983 година ја предложиле структурата на Хилсовиот Облак. Во 1986 година, Бејли изјавил дека поголемиот дел од кометите во Сончевиот Систем не се наоѓаат во Ортовиот Облак, туку се поблиску и во внатрешен облак, имаат орбита со главен полупречник од 5.000 AU. Истражувањето било дополнето и со студиите на Виктор Клуб и Бил Непиер (1987) и од РБ Стотерс (1988).
Во 1991 година Хилсовиот Облак се здобил со голема популарност кога научниците ја продолжиле теоријата на Хилс.
Структура и состав
Ортовите облачни комети постојано се растројувани од поблиски и подалечни тела. Голем број од нив или го напуштаат Сончевиот Систем или одат многу поблиску до Сонцето. Затоа, Ортовиот Облак веднаш требало да го снема, но тој е сè уште тука. Предлогот за Хилсовиот Облак може да даде објаснување за ова; Џ. Г. Хилс и други научници наведуваат дека може да ги надополни кометите во надворешниот Ортов Облак.
Исто така, веројатно е дека во Хилсовиот Облак се наоѓа најголемата концентрација на комети во Сончевиот Систем. Хилсовиот Облак треба да биде многу погуст од надворешниот Ортов Облак; ако постои, би требало да е голем помеѓу 5.000 и 20.000 AЕ. За споредба, Ортовиот Облак е голем помеѓу 20,000 and 50,000 AЕ (0,3 и 0,8 светлосни години).
Не е позната масата на Хилсовиот Облак. Некои научници сметаат дека може да биде пет пати помасивен од Ортовиот Облак. Марк Е. Бејли ја проценил масата на Хилсовиот Облак на 13,8 Земјини маси, ако поголемиот дел од телата се наоѓаат на 10.000 AЕ.
Ако примероците од анализираните комети се претставителни (за сите комети во Хилсовиот Облак), тогаш телата во Хилсовиот Облак најчесто се состојат од различни мразови, како вода, метан, етан, јаглерод моноксид и цијановодород. Но, по откривањето на (астероид со орбита типична за долгопериодична комета), наведува дека во облакот може да има и карпести тела.
Анализата на јаглеродот и соодносот на изотопите на азот, прво кај кометите од Ортовиот Облак, а потоа кај телата околу Јупитер, покажувале дека меѓу нив има мала разлика, и покрај нивните изразито оддалечени подрачја. Ова наведува дека и двете потекнуваат од протопланетарен диск, заклучок кој е исто така поддржан од студиите за големините на облакот на кометата и неодамнешното истражување на кометата Темпел 1.
Формирање
Многу научници мислат дека Хилсовиот Облак настанал кога Сонцето се доближило до друга ѕвезда (800 АЕ) во првите 800 милиони години од Сончевиот Систем, што ја објаснува и ексцентричната орбита на Седна, која не треба да биде таму каде што е - ниту е под влијание на Јупитер, ниту на Нептун, ниту на плимни ефекти. Затоа е можно Хилсовиот Облак да е „помлад“ од Ортовиот Облак. Но само Седна има такви неправилности; на 2000 OO67 и 2006 SQ372 не им е потребна оваа теорија, затоа што и двете ротираат околу гасовитите џинови во Сончевиот Систем.
Потенцијални тела во Хилсовиот Облак
Телата во Хилсовиот Облак претежно се составени од воден мраз, метан и амонијак. Астрономите се сомневаат дека многу долгопериодични комети потекнуваат од Хилсовиот Облак, како кометата Хјакутаке.
Мајк Браун и неговите колеги, во статијата во која го објавуваат откривањето на Седна, тврделе дека го набљудуваат првото тело од Ортовиот објект. Тие забележале дека, за разлика од расфрланите дисковидни тела како Ерида, перихелот на Седна (76 АЕ) бил премногу оддалечен за гравитациското влијание на Нептун да има улога во неговата еволуција. Авторите ја сметале Седна како „тело од внатрешниот Ортов Облак“, се наоѓала на Еклиптиката и била сместена меѓу Кајперовиот Појас и крајниот посферичниот дел од Ортовиот Облак. Сепак, Седна била многу поблиску до Сонцето отколку што се очекувало за објектите од Хилсовиот Облак и нејзиниот наклон е близок до оној на планетите и телата од Кајперовиот Појас.
е транстептунец со ретроградна орбита, поради што се претпоставува дека потекнува од Хилсовиот Облак или можеби од Ортовиот Облак. Истото се однесува и за дамоклоидите, за кои не се знае од каде потекнуваат, што се однесува и на типичниот претставник од оваа категорија - 5335 Дамокло.
Кометите
Астрономите се сомневаат дека неколку комети доаѓаат од ист регион како Хилсовиот Облак; делумно, тие се насочени кон тела со афел поголем од 1.000 AЕ (кои се од подалечно подрачје во Кајперовиот Појас), но не и за телата со афел помал од 10.000 AЕ (зошто инаку би биле преблиску до надворешниот Ортов Облак).
Некои познати комети поминуваат големи растојанија и се потенцијални тела кои потекнуваат од Хилсовиот Облак. На пример, кометата Лавџој, откриена на 15 Март 2007 година од австралискиот астроном Тери Лавџој, имала афел од околу 1.800 AЕ. Кометата Хјакутаке, откриена во 1996 година од аматерскиот астроном Јуџи Хјакутаке, има излезен афел од 3.500 AЕ. Комета Мекнаут, откриена на 7 Август 2006 година во Австралија од Роберт Х. Мекнаут, една од најсветлите комети во последните децении, со афел од 4.100 AЕ. Кометата Маххолц, откриена на 27 Август 2004 година од страна на аматерскиот астроном Доналд Маххолц, дошла од приближно 5.000 AЕ.
Седна, првиот кандидат
Седна е мала планета откриена од Мајкл Е. Браун, Чед Трухиљо и Дејвид Л. Рабиновиц на 14. ноември 2003 година. Спектроскопските мерења покажале дека нејзиниот површински состав е сличен со оној на другите заднептунски тела : претежно составен од смеса на воден мраз, метан и азот со толини. Нејзината површина е една од најцрвените во Сончевиот Систем.
Таа може да биде прво откриено тело од Хилсовиот Облак, во зависност од тоа како тој се дефинира. За тела од подрачјето на Хилсовиот Облак се сметаат сите објекти со орбити на растојание од 1.500 до 10.000 AЕ. Меѓутоа, Седна е многу поблиску од претпоставената оддалеченост на Хилсовиот Облак. Планетоидот е откриен на растојание од околу 13 милијарди километри (87 АЕ) од Сонцето, и околу Сонцето ротира во елипсовидна орбита за 11.400 години со перихел на само 76 AЕ од Сонцето (следниот ќе се случи во 2076 година) а се движи до 936 AЕ во својата најоддалечена точка.
Сепак, Седна не се смета за тело од Кајперовиот Појас, бидејќи нејзината орбита не поминува низ Кајперовиот Појас на 50 AЕ. Седна е „одвоено тело“, и затоа не е во резонанца со Нептун.
Заднептунското тело откриено на 26 март 2014 година и има слична орбита како Седна со перихелска точка одвоена од Нептун. Неговата орбита се движи меѓу 80 и 400 АЕ од Сонцето.
Лим-санџачкиот четнички одред
Лим-санџачкиот четнички одред (Лимско—Санџачки Четнички Одред) била воена единица на четниците која била формирана во северна Црна Гора и Санџак на крајот на јуни 1942 година, за време на Втората светска војна. Во август 1942 година, командуваше Павле Ѓуришиќ и беше најголемата и најелитната воена единица на Дража Михаиловиќ во тоа време.
Основање и почетна структура
Лим-санџачкиот четнички одред бил формиран од Павле Ѓуришиќ, врз основа на договорот меѓу Ѓорѓе Лашиќ и италијанскиот генерал Алесандро Пирцио Бироли, потпишан на 24 јули 1942 година по околу два месеци преговори. Договорот го „легализираше“ одредот со италијанските окупаторски сили. Многу побројни и поважни биле четниците кои не беа „легализирани“. Италијанците толерираа групи илегални четници и им дадоа статус на „национална селска милиција“. Лим-санџачкиот четнички одред бил мобилна единица составена од четири баталјони, по еден за секој регион во рамките на секторот. По еден баталјон имаа Бијело Поље, Беране, Андријевица и Колашин. Според договорот, четата била овластена на 1.500 луѓе кои земале плата, храна, облека и оружје од Италијанците.
Проширување
По ова проширување Лимско-санџачкиот четнички одред бил реорганизиран во четири корпуси:
Планирано е во одредот да биде вклучен и Дечанскиот корпус составен од три бригади (Пеќ, Исток и Дреница), но овој план остана само на хартија. Според четничките документи, Лим-санџачкиот четнички одред имал 200 офицери и 15.349 луѓе на располагање за воена служба. Тие биле вооружени со 13.116 пушки, 51 лесни митралези, 15 митралези и 5 минофрлачи. Италијанците, исто така, го овластиле Ѓуришиќ да подигне жандармерија во неговиот сектор, која се користела за тероризирање на членовите и поддржувачите на партизаните и на населението воопшто.
Битки
Одредот учествувал во Третата непријателска офанзива против партизаните.
Во средината на мај 1943 година, пред официјалниот почеток на Кејс Блек, околу 2.000 луѓе од овој одред, вклучително и Ѓуришиќ, биле заробени од германските сили. Воислав Лукачевиќ го наследил Ѓуришиќ како командант на преостанатите луѓе од одредот.